Source: http://www.ziarulderoman.ro/hcm-roman-a-urcat-pe-pozitia-a-sasea/
Timestamp: 2020-02-20 05:43:12+00:00

Document:
HCM Roman a urcat pe poziția a șasea – Ziarul de Roman
HCM Roman a urcat pe poziția a șasea
Ziarul de Roman 03/05/2013 00:13	0
În penultima etapă a campionatului Ligii Naționale feminine de handbal, ultima din sezonul 2012-2013 pe teren propriu, HCM Roman a învins CSM Ploiești cu 24-21 (14-10). Campionatul se încheie, iar gândurile celor de la Roman se îndreaptă spre Cupa României, o șansă de accedere în competiția europeană intercluburi.
În ultimul meci, pe teren propriu, din campionatul 2012-2013 al Ligii Naționale, echipa HCM Roman a învins-o pe cea a CSM Ploiești, cu 24-21 (14-10). Meciul, primul din etapa a 21-a, s-a disputat în devans față de celelalte partide ale rundei, majoritatea cu dată de disputare peste o săptămână, 8 mai. Important pentru gruparea romașcană este că a obținut victoria.
Circa 250 de spectatori au asistat la această partidă, majoritatea fiind alcătuită din cei care vin, meci de meci, să susțină HCM. Echipa romașcană, pregătită de profesorul Dumitru Muși, a început în viteză partida, dar și cu eficiență, 3-0, 5-1 (minutul 6). „Încă un gol și duceam meciul lejer, până la capăt. Aveam prim-planul”, a spus directorul tehnic Dan Moisii. Scorul s-a întors, 5-6, în următoarele minute, echipa oaspete reușind cinci goluri consecutiv, pe fondul amorțelii handbalistelor din tabăra adversă. Mustrate zdravăn de Muși, jucătoarele de la HCM au adus scorul la 7-6, dar au pierdut iarăși ritmul, 7-9, câteva minute. A urmat cea mai bună perioadă a lor, între minutele 19 și 28, când au înscris de șase ori la rând fără să primescă gol, 13-9, diferență care s-a păstrat până la pauză, dar la alt scor, 14-10.
Ajunse la 16-11, la puțin timp scurs din partea secundă a partidei, Stoleru și compania păreau a se îndrepta către o victorie la scor. În minutul 41 s-a ajuns la 17-15, apoi, încet, dar constant, diferența s-a mărit până la cinci, 23-18, în minutul 56. A fost suficiența asiguratoare a unei victorii cu 24-21, ultimele două goluri fiind trecute în contul echipei oaspete. Cele două puncte obținute în acest meci au dus la un urcuș al HCM Roman, provizoriu, până pe locul al șaselea.
HCM Roman: Vișan, Polocoșer – Marin (10 goluri, 5 din aruncări de la 7 metri), Horobeț (5), Stoleru (3), Joldeș (3, toate din 7 metri), Genkova (1), Agrigoroaei (1), Garipova (1 – din aruncare de la 7 metri), Pavăl, Goran, Krumova, Gherman, Amoagdei.
CSM Ploiești: Cristescu, Tănase – Manda (7 goluri, 4 din 7 metri), Iovănescu (4), Nica (3), Enescu (3), Ștefan (2), Luca (1), Istvan (1), Zavragiu. Antrenor: Simona Gogârlă.
HCM Roman a beneficiat de 12 aruncări de la 7 metri, dintre care au fost tranformate nouă. CSM Ploiești a înscris de patru ori de la 7 metri, din cinci încercări, Paula Vișan fiind cea care a dejucat prima tentativă a echipei oaspete de a înscrie din penalty. Pe de altă parte, echipa gazdă a fost pedepsită cu două eliminări temporare a câte două minute, iar cea adversă cu cinci.
Dumitru Muși (antrenor principal, HCM Roman): „A fost un meci greu, în care mi-a fost destul de dificil să țin fetele cu mintea în sală. Echipa din Ploiești, cu jucătoare experimentate, ne-a pus probleme. În meciul următor, de la Galați, vrem să câștigăm”.
Luciana Marin (HCM Roman): „Suntem foarte fericite că am luat cele două puncte. Sunt mândră de ceea ce am făcut la echipa din Roman și sper că și conducerea apreciază acest lucru”.
Ana Maria Horobeț (HCM Roman): „Am încheiat cu o victorie jocurile de pe teren propriu. Bineînțeles că vrem să câștigăm și în ultima etapă. Eu merg un pic mai departe. Avem gânduri mari la Cupa României. Sperăm să prindem un loc de cupă europeană”.
Celelalte partide din etapa cu numărul 21 se vor desfășura după următorul program: HC Dunărea Brăila – Oltchim Râmnicu Vâlcea -11 mai, Universitatea Jolidon Cluj – HC Zalău, CSM București – ASC Corona 2010 Brașov, HCM Baia Mare – HC Danubius Galați, toate în 8 mai.
1 Oltchim 18 18 0 0 582-420 36
2 Baia Mare 18 14 0 4 502-447 28
3 Brăila 18 10 1 7 447-438 21
4 Zalău 18 9 2 7 447-416 20
5 U Cluj 19 9 2 8 541-535 20
6 Roman 19 8 1 10 419-444 17
7 București 18 8 0 10 463-464 16
8 Brașov 18 7 1 10 467-478 15
9 Ploiești 19 4 3 12 446-519 11
10 Craiova 19 4 3 12 422-498 11
11 Galați 18 3 1 14 416-493 7
Tatami fără noroc la Deva pentru judoka romașcani
Performanță de invidiat a școlii romașcane de aruncări, la naționale
HCM Roman vrea revanșa în fața HCM Baia Mare
Sport 3019 campionat 141 CSM Ploiesti 23 handbal feminin 94 HCM Roman 546 Liga Nationala 205 penultima etapa 4 victorie 80
Festivalul tinerilor, la Pildești
Fotbaliștii SCM Petrotub au pauză în etapa a 22-a

References: CSM 
 CSM 

CSM 
 CSM 
 CSM 
 CSM